《玉烛》
宋代·孔文仲

圣王臻大治，四海属休戈。
遂致阴阳须，均如玉烛和。
德威周远迩，民欲被渐摩。
品物皆蕃殖，昌辰绝札瘥。
气充诸夏润，祥应太平多。
华旦今如此，庸才愿咏歌。

作者简介：（1033—1088）宋临江新淦人，字经父。孔延之子。性狷直，寡言笑。少刻苦问学，号博洽。仁宗嘉祐六年进士。调余杭尉，恬介自守，不事请谒。神宗熙宁初，范镇以制举荐，对策力论王安石理财训兵之法为非，罢归故官。通判保德军，陈征西夏三不便。哲宗元祐初，擢左谏议大夫，又论青苗免役诸法之害。改中书舍人。三年同知贡举，寻以劳卒。与弟孔武仲、孔平仲以文声起江西，时号三孔。有文集及《清江三孔集》。